สังเกตสิ่งที่คุณพูด
ถ้าคุณรักอีกฝ่ายจริง คุณไม่ควรเก็บคำพูดเอาไว้เวลาคุยกับอีกฝ่าย นี่ไม่ได้แปลว่า คุณจะบอกเขาหรือเธอในเรื่องเล็กๆ น้อยๆ ไปเสียทุกเรื่องที่ทำให้คุณรู้สึกหงุดหงิด หรือบ่นเขาหรือเธอเพราะคุณรู้สึกว่าคุณกำลังเป็นคนพูดความจริง แต่นี่แปลว่า คุณควรจะรู้สึกสบายใจพอกับความสัมพันธ์ของคุณจนสามารถพูดเรื่องที่กวนใจคุณ หรือแบ่งปันความรู้สึกที่แท้จริงของคุณ โดยไม่รู้สึกว่าการทำเช่นนี้ไม่เหมาะสมเพราะคนรักคุณอาจรู้สึกเบื่อ โกรธ หรือแค่ไม่สนใจ  ถ้าคุณบอกแฟนคุณในสิ่งที่คุณรู้สึกได้ตามตรงเกี่ยวกับเรื่องบางอย่าง โดยไม่ต้องกังวลว่าคุณจะฟังดูไม่เป็นผู้ใหญ่ หรือโง่ นั่นก็แปลว่าคุณอาจจะรักอีกฝ่ายแล้ว ถ้าคุณพอใจเวลาปล่อยมุกตลก ที่ไม่ว่าจะซ้ำซากแค่ไหนก็ตาม ถ้างั้นคุณกับคนรักก็มาในทิศทางเดียวกันล่ะ ถ้าคุณกำลังมีความรัก คุณกับคนรักไม่จำเป็นต้องพูดถกความหมายของชีวิต หรือสถานะทางความสัมพันธ์ของคุณอยู่ตลอดเวลา หลายครั้งความรักเกิดจากสิ่งเล็กๆ น้อยๆ และบทสนทนาของคุณส่วนใหญ่ไม่ใช่เรื่องโลกแตกหรือฟ้าถล่ม และนั่นก็สมบูรณ์แบบแล้ว  ถ้าคุณกำลังมีความรัก คุณจะรู้สึกมีความสุขที่ได้พูดวิเคราะห์การเลิกราแย่ๆ ครั้งล่าสุด หรือแค่พูดคุยเรื่องทั่วไปกับคนรักคุณในระหว่างดูกีฬาอย่างเบสบอล และรู้สึกว่าแค่นี้ก็เพียงพอแล้ว ถ้าคุณเพิ่งวางสายจากคนรักหลังจากที่ได้หัวเราะอยู่ตลอดและนึกขึ้นมาว่า “เมื่อกี้เพิ่งคุยอะไรกันไปนะ” นั่นก็แปลว่า คุณกำลังมีความรัก ถ้าคุณรักอีกฝ่ายจริง คุณควรรู้สึกสบายใจพอที่จะให้คนที่คุณรักเห็นตัวตนที่แท้จริงของคุณ ถึงแม้ว่านั่นหมายถึงการเปิดเผยด้านที่น่าดึงดูดน้อยลง ถ้าทุกสิ่งที่คุณพูดปรุงแต่งขึ้นเพื่อให้คนสำคัญของคุณชอบคุณหรือต้องการจะอยู่กับคุณมากยิ่งขึ้น นั่นแปลว่า คุณไม่รู้สึกสบายใจกับเขาพอที่จะตกหลุมรัก  ถ้าคุณเต็มใจที่จะเปิดใจและพูดคุยถึงข้อผิดพลาดหรือเรื่องเศร้าในอดีตของคุณ นั่นมีแนวโน้มว่าคุณกำลังมีความรัก คุณไม่จำเป็นต้องบอกคนที่คุณรักในทุกๆ เรื่องที่ทำให้คุณเจ็บปวด แต่คุณจะสามารถรู้สึกดีขึ้นได้ภายหลังจากได้พูดถึงมัน ถ้าคุณกำลังตกหลุมรัก คุณจะยอมรับทั้งข้อเสียและเรื่องอื่นๆ ของกันและกันได้ ถ้าคุณรักอีกฝ่ายจริง คุณจะรู้สึกอยากชื่นชมคู่รักของคุณ คุณจะคิดอะไรใหม่ๆ ขึ้นมาได้ ถ้าทั้งหมดที่คุณคิดได้คือ “คุณร้อนแรงจัง” หรือ “คุณตลกจัง” นั่นหมายถึงคุณต้องคิดให้ลึกกว่านี้ว่า ทำไมคุณถึงรู้สึกรักคนนี้ที่คุณอยู่ด้วย คุณควรจะสามารถชื่นชมข้อเด่นของอีกฝ่ายทั้งที่อยู่ภายในและภายนอกได้   ถ้าคุณพบว่าคุณสมบัติที่ดีของคนรักคุณซึ่งเหมือนจะมีอยู่ไม่สิ้นสุดคอยทำให้คุณรู้สึกประหลาดใจและพึงพอใจ นั่นก็แปลว่า คุณกำลังมีความรัก ถ้าคุณคอยบอกคนพิเศษของคุณว่าสิ่งที่คุณรักในตัวเขาหรือเธอคืออะไร และคุณหมายความตามนั้นจริง นี่อาจหมายถึง คุณกำลังมีความรัก 
คุณสามารถพูดในสิ่งที่คิดต่อหน้าคนที่คุณรักได้หรือไม่. คุณมีความสุขที่ได้ใช้เวลาพูดคุยเรื่องไม่เป็นเรื่องกับคนรักของคุณหรือไม่. คุณรู้สึกสบายใจที่ได้เปิดเผยจุดอ่อนของคุณให้คนที่คุณรักรู้หรือไม่. คุณคอยหาทางชื่นชมคู่รักของคุณด้วยคำชมใหม่ๆ อยู่เสมอหรือไม่. ถ้าคุณกำลังมีความรัก คุณจะสังเกตเห็นพวกเขาที่ความสวยจากภายใน ไม่ใช่ (เพียง) ความสวยภายนอกของพวกเขา

https://www.wikihow.com/Know-if-You%27re-in-Love
Noticing What You Say